|  |  |  |
| --- | --- | --- |
| **КЫРГЫЗ РЕСПУБЛИКАСЫ****ЖАЛАЛ-АБАД ОБЛУСУ****ТОГУЗ-ТОРО РАЙОНУ****АТАЙ АЙЫЛ****АЙМАГЫНЫН АЙЫЛДЫК****КЕҢЕШИ** | Описание: Описание: Описание: Описание: Описание: Описание: Описание: Описание: Описание: Герб1 | **КЫРГЫЗСКАЯ РЕСПУБЛИКА****ЖАЛАЛ-АБАДСКАЯ ОБЛАСТЬ****ТОГУЗ-ТОРОУСКИЙ РАЙОН****АЙЫЛНЫЙ КЕҢЕШ****АТАЙСКОГО****АЙЫЛНОГО АЙМАКА** |

 **Атай айыл аймагынын айылдык кеңешинин V чакырылышынын кезексиз**

**XXI сессиясынын**

**№ 5 ТОКТОМУ**

**27.11.2023-жыл Атай айылы**

**Атай айыл өкмөтүнүн элдик**

 **жыйынынын протоколун**

 **бекитип берүү жөнүндө**

Атай айыл өкмөтүнүн башчысы А.Жаныбаевдин билдирүүсүн угуп жана талкуулап Атай айыл аймагынын айылдык кеңешинин V чакырылышынын кезексиз XXI сессиясы

  **Т О К Т О М К Ы Л А Т:**

1. Атай айыл аймагынын айыл өкмөтүнүн элдик жыйынынын 25.11.2023-жылдагы №7 протоколу бекитилсин.
2. Атай айыл аймагындагы Атай мамлекеттик үрөн чарбасына керектүү техникаларды алуу боюнча “Тогуз-Торо райондук өнүктүрүү фондусу” мекемесине долбоорду даярдап, сунуштоо жагы Атай мамлекеттик үрөн чарбасынын жетекчиси Э.Нурманбетовго тапшырылсын.
3. Токтом Кыргыз Республикасынын “Кыргыз Республикасынын ченемдик укуктук актылары жөнүндө” Мыйзамына ылайык Атай айыл өкмөтүнүн расмий маалымат сайтына жарыялансын.
4. Токтомду расмий жарыялоо жана Кыргыз Республикасынын ченемдик укуктук актыларынын мамлекеттик реестрине киргизүү жагы Атай айыл өкмөтүнүн жооптуу катчысына милдеттендирилсин.
5. Бул токтомдун аткарылышын жана чыгымдалуучу каражаттарды көзөмөлгө алуу Атай айылдык Кеңешинин “Пландоо бюджет” боюнча туруктуу комиссиясына тапшырылсын.

Атай айылдык Кеңешинин төрагасынын

 орун басары: К.М.Манапбаева

 Атай айылдык кеңешинин

 27.11.2023-жылдагы

 №5 токтомуна 1- тиркеме

**Атай айыл аймагынын айыл өкмөтүнүн жалпы элдик жыйынынын №7 ПРОТОКОЛУ**

25.11. 2023-жыл Атай айылы

Чогулуш башчысы: А.К.Жаныбаев

Катчысы: Н.Байгулова

 Чогулушка 52 адам катышты

**Күн тартибинде каралуучу маселе:**

1. Атай айыл аймагындагы Атай мамлекеттик үрөнчүлүк чарбасына керектүү техникаларды алуу боюнча ”Тогуз-Торо райондук өнүктүрүү фондусу” мекемесине долбоор өткөрүү жөнүндө

**У ГУЛДУ:**

Атай айыл аймагынын айыл өкмөтүнүн башчысы А.Жаныбаев элдик жыйынды ачып, Атай айыл аймагына айыл чарба техникаларын алуу жана ошондой эле Атай үрөнчүлүк чарбасындагы тиешелүү техникалардын тартыштыгы туурасында айтып төмөнкүлөргө токтолду: Эгерде атай үрөнчүлүк чарбасына трактор жана тиешелүү жабдыктары менен алсак, үрөн өндүрүүдө жана элди сапаттуу үрөн менен камсыздоодо чоң өбөлгө түзүлмөк. Техниканын заманы болуп турган шартта, учурдун талабына ылайык заманбап техникаларды колдонуу менен жогорку түшүмдүүлүктү камсыз кылсак болот. Жана ошондой эле көп жылдан бери бузулбай жаткан жерлерди айдоодо, кубаттуулугу жогору болгон Беларус 952,2 трактору, тоют жыйноо жана айдап себуу убагында пресс-подборщик Тукан, сеялка, соко, рум жана башка ушу сыяктуу техникалар үрөн чарбага жана айыл элине эң зарыл болууда. Аталган техникалардын жалпы наркы 5 509 000 ( беш миллион беш жүз тогуз мин) сом. Айыл өкмөттүн тургундары сырттан алынып келинген үрөндөргө салыштырмалуу бир кыйла арзан үрөндөр менен камсыз болмок, жана айдап себүү, оруп жыйноо иштерин өз убагында бүтүрүүгө мүмкүнчүлүк түзүлмөк. Ошондуктан ” Тогуз-Торо райондук өнүктүрүү фондусу” мекемесине жалпы сумманын 30% өлчөмүн алуу үчүн  652 700 (бир миллион алты жүз элүү эки миң жети жүз) сомдук долбоор даярдап сунуштоо керектигин айтып, тургундарга өз оюнуздарды айтып, билдирсеңиздер - деп, сөзүн жыйынтыктады.

**СӨЗ: Сулайманов Дөөлөт- Атай айылынын тургуну:** Мына буга чейин айыл эли үрөн жагынан кыйналып келген. Шаардан алганда кымбат анан алып келген жол акысына төрт, беш сом төлөп алып келчүбүз. Үрөн чарбага жаңы жетекчи келгенден бери бир топ алгылыктуу иштерди кылып жатат. Элдин үрөнгө болгон маселеси аз аздан болсо да чечилип калды. Эгер чарба жаңы техникалар менен камсыз болсо, айыл элин үрөн менен толук камсыз кылмак деп ойлойм.

**Масиракунов Кубанычбек - Карыялар кеңешинин төрагасы:** Айыл тургундарынын дээрлик бардыгы мал кармап жан багабыз. Бизге көбүнчө тоют камдоо үчүн арпанын үрөндөрү керек болот. Эки үч жылдан бери үрөн чарбадан үрөн алып жатабыз. Мен көрүп жүрөм, чарба менчик техникаларды жалдоо менен иш алып барып жатат. Эгер өздөрүнүн тиешелүү техникалары болсо жакшы болмок, жумуштарын да өз убагында бүтүрүп, айыл элине дагы техникалык кызматтарды көрсөтмөк

**Сулайманов Даткабай — Атай айылынын тургуну, механизатор:** Мен билгенден союз тарагандан бери үрөн чарбага бир дагы техника алына элек. Үрөн чарба болгондон кийин биринчи кезекте техникасы болуусу керек. Менин ойумча үрөн чарбага баарыбыз колдоо көрсөтүшүбүз керек себеби; үрөн чарба бутуна туруп калса, комбайн алса ошол эле комбайн элге кызмат кылат, техника болбосо иш болбойт,үрөн чарбага техника алалы.

**Өмүкеев Урмат - Атай айылынын тургуну:** Жайкы сезондо чөп жыйноодо үрөн чарбанын эгиндери бышканга чейин элдин жумуштарына иштей берсе элге женилдиктер болуп, жеке менчик ээлерине караганда баага болгон төлөм салыштырмалуу арзан болмок.

**Досматов Жыргалбек - Атай айылынын тургуну:** Азыр техниканын өнүккөн заманында айылга прессподборщик, жана биздин айылга комбайн алуубуз керек. Жылдан жылга мал жан көбөйүп тоют камдоо кыйынга туруп баратат. Техниканын керектиги ушундайда билинет экен.

**Ж. Жөжөбаев — айыл башчы****:** Убагында үрөн чарбасында барыбыз иштегенбиз билесинер, жакшы өнүккөн чарба болчу. Техникалардын барлыгы дыйкан чарбага тарагандан кийин үрөн чарбага көңүл бөлүнбөй калды. Эми кайра техникаларын тыңдап калыбына келтирсек, баарыбыз ошол жака иштеп эмгектенсек болот

**Назарматов Сатыбалды:** Чөп чапканда, тоют топтоо учурунда айыл тургундарына кыйынчылыктар жаралат. Жеке менчиктерге кезекке турабыз. Убагында чөп таңгактай албай материалдык чыгымга учуроодобуз. Прессподборщикке муктажбыз.

**Нурманбетов Эрнис — Атай мамлекеттик үрөн чарбасынын башчысы:** Бардыгыныздардын колдоонуздар үчүн ыраазычылык билдирем. Чындыгында Атай үрөн чарбасынын автопаркы союз тарагандан бери бир дагы жаныланган эмес. Техникаларынын дээрлик бардыгы жараксыз абалда. Айдап себүү, оруп жыйноо иштерин менчик техникалар менен иш алып баргандыктан техника акысын төлөөдө көптөгөн чыгымдарга дуушар болуудабыз. Жазгы жер айдоо убагында кубаттуу тракторлор жетишсиз болгондуктан бир техниканы күтүп, кезекке турганга туура келүүдө. Кезек жеткиче жерлерибиз кургап, вегетациялык мезгил убагынан өтүп кеткендиктен жеткиликтүү, жогорку түшүмдү ала албай калуудабыз. Ошондуктан жогорудагы аталган техникалар бизге эң зарыл болууда.

**Атай айыл аймагынын айыл өкмөтүнүн жалпы элдик жыйыны жогорудагы айтылган сунуш пикирлерди угуп жана талкуулап**

**ТОКТОМ КЫЛАТ:**

1. Жарандардын сунуш пикирлери эске алынып, ”Тогуз-Торо райондук. өнүктүрүү фондусу” мекемесине Атай мамлекеттик үрөн чарбасына керектүү техникаларды сатып алуу тууралуу долбоорду даярдоо жагы чарбанын башчысы Э.Нурманбетовго жүктөлсүн.
2. Бул токтомдун аткарылышына көзөмөлдүк жүргүзүү жагы үрөн чарбанын башчысы Э.Нурманбетовго тапшырылсын.
3. Токтомду бекитип берүү жагы айылдык Кеңештин кезектеги сессиясына сунушталсын

**Чогулуштун башчысы: А.Жаныбаев**

**Катчысы: Н.Байгулова**